གསོལ་ཞུས།དགུང་ལོ་༡༦ལ་ཕེབས་པ་སྐུ་ན་ཕྲ་བའི་སྐབས་ཉིད་ནས་བོད་འབངས་སྡུག་བསྔལ་གྱི་གནས་ལས་སྐྱོབ་ཐབས་སུ་ལྷ་མི་ཡོངས་ཀྱིས་གསོལ་བ་བཏབ་པ་ལྟར་ཆོས་སྲིད་ལུགས་གཉིས་ཀྱི་ཐུགས་འགན་བཞེས་གནང་མཛད་དེ།བོད་ས་བཙན་བཟུང་བྱེད་མཁན་རྒྱ་དམར་ལ་ཐབས་མཁས་ཐུགས་རྗེའི་སྒོ་ནས་འབྲེལ་ལམ་དང་བོད་རྒྱ་མི་རིགས་གཉིས་འཆམ་མཐུན་མཉམ་གནས་ཡོང་ཐབས་གནང་སྟེ།བོད་འབངས་རྣམས་ཛ་དྲག་གི་འཇིགས་པ་ལས་བསྐྱབས།བོད་ཀྱི་སྤྱི་ཚོགས་དེང་རབས་ཅན་དུ་བཅོས་བསྒྱུར་མཛད་རྒྱུའི་སླད་ཕྱི་ལོ་༡༩༥༤ལོར་ལེགས་བཅོས་ལས་ཁུངས་གསར་དུ་བཙུགས་ཏེ་མི་སེར་ཉམ་ཐག་གི་བདེ་དོན་སོགས་ལ་སྨན་པའི་ལས་དོན་ཇི་སྙེད་ཅིག་ཕྱག་བསྟར་མཛད་པ་རྣམས་རྒྱལ་ཁབ་ཀྱི་མཐའ་དབུས་ཀུན་ལ་ཁྱབ།